Tarja Halonen näytti peukkua Jenni Haukiolle, kun ei ylettynyt tervehtimään tätä presidentin virkaanastujaisissa

Haukio vastasi Halosen eleeseen nostamalla oman peukalonsa.

Presidentti Tarja Halonen näytti Jenni Haukiolle peukkua, kun ei yltänyt tervehtimään tätä Haukion puolison, tasavallan presidentin Sauli Niinistön virkaanastujaisissa.

Haukio oli juuri saapunut virkaanastujaistilaisuuteen Eduskunnan lehterille keskiviikkona. Hän istuutui aluksi adjutantin viereen, mutta nousi saman tien ylös tervehtiäkseen presidenttejä ja heidän puolisoitaan.